తెలంగాణలో మహిళా తహసీల్దార్ దారుణహత్య WATCH LIVE TV
AFG vs AUS: అఫ్గానిస్థాన్‌పై అలవోకగా గెలిచిన ఆస్ట్రేలియా
ఛేదనలో తొలి వికెట్‌కి 96 పరుగుల భాగస్వామ్యం నెలకొల్పిన వార్నర్, ఫించ్ జోడీ.. ఆస్ట్రేలియా విజయానికి బాటలు వేయగా.. ఆఖర్లో మాక్స్‌వెల్‌ (4 నాటౌట్: 1 బంతి 1x4)తో కలిసి వార్నర్ 34.5 ఓవర్లలోనే 209/3తో గెలుపు లాంఛనాన్ని పూర్తి చేశాడు.
Samayam Telugu | Updated:
Jun 2, 2019, 12:15AM IST
హైలైట్స్
అఫ్గానిస్థాన్‌పై 7 వికెట్ల తేడాతో గెలిచిన ఆస్ట్రేలియా
ఆఖరి వరకూ క్రీజులో నిలిచి టీమ్‌కి విజయాన్ని అందించిన వార్నర్
ఛేదనలో నిరాశపరిచిన స్టీవ్‌స్మిత్, ఖవాజా
అంతకముందు ఆస్ట్రేలియా బౌలర్లకి ఎదురొడ్డి పోరాడిన అఫ్గాన్ లోయర్ ఆర్డర్ బ్యాట్స్‌మెన్
(Photo: Twitter / @ICC)
ప్రపంచకప్‌ 2019లో డిఫెండింగ్ ఛాంపియన్ ఆస్ట్రేలియా ఘన విజయంతో బోణి కొట్టింది. అఫ్గానిస్థాన్‌తో శనివారం రాత్రి ముగిసిన మ్యాచ్‌లో ఓపెనర్లు డేవిడ్ వార్నర్ (89 నాటౌట్: 114 బంతుల్లో 8x4), అరోన్ ఫించ్ (66: 49 బంతుల్లో 6x4, 4x6) మెరుపు ఇన్నింగ్స్‌లు ఆడటంతో ఆస్ట్రేలియా 7 వికెట్ల తేడాతో అలవోక విజయాన్ని అందుకుంది.
తొలుత నజీబుల్లా జర్దాన్ (51: 49 బంతుల్లో 7x4, 2x6), రహ్మత్ షా (43: 60 బంతుల్లో 6x4), రషీద్ ఖాన్ (27: 11 బంతుల్లో 2x4, 3x6) మాత్రమే నిలకడగా ఆడటంతో 38.2 ఓవర్లలో అఫ్గానిస్థాన్ 207 పరుగులకి ఆలౌటైంది. అనంతరం ఛేదనలో తొలి వికెట్‌కి 96 పరుగుల భాగస్వామ్యం నెలకొల్పిన వార్నర్, ఫించ్ జోడీ.. ఆస్ట్రేలియా విజయానికి బాటలు వేయగా.. ఆఖర్లో మాక్స్‌వెల్‌ (4 నాటౌట్: 1 బంతి 1x4)తో కలిసి వార్నర్ 34.5 ఓవర్లలోనే 209/3తో గెలుపు లాంఛనాన్ని పూర్తి చేశాడు. ఫించ్ ఔట్ తర్వాత బ్యాటింగ్‌కి వచ్చిన ఉస్మాన్ ఖవాజా (15), మాజీ కెప్టెన్ స్టీవ్‌‌స్మిత్ (18) నిరాశపరిచారు. అఫ్గాన్ బౌలర్లలో రషీద్, ముజీబ్, గుల్బుద్దీన్ తలో వికెట్ పడగొట్టారు.
మ్యాచ్‌లో టాస్ గెలిచిన అఫ్గానిస్థాన్ కెప్టెన్ గుల్బుద్దీన్ మరో ఆలోచన లేకుండా బ్యాటింగ్ ఎంచుకున్నాడు. అయితే.. తొలి ఓవర్‌లోనే ఓపెనర్ మహ్మద్ షెహజాద్ (0)ని స్టార్క్ పెవిలియన్ బాట పట్టించగా.. మూడో ఓవర్‌లో మరో ఓపెనర్ హజ్రతుల్లా (0)ని పాట్ కమిన్స్ బోల్తా కొట్టించేశాడు. దీంతో 5/2తో నిలిచిన అఫ్గానిస్థాన్ టీమ్‌ని రహ్మతుల్లా ఆదుకునే ప్రయత్నం చేశాడు. కానీ.. మిడిల్ ఓవర్లలో బౌలింగ్‌కి వచ్చిన స్పిన్నర్ ఆడమ్ జంపా.. రహ్మతుల్లాతో పాటు షాహిది (18)ని ఔట్ చేసేశాడు. ఆ తర్వాత వచ్చిన మహ్మద్ నబీ (7) లేని పరుగు కోసం ప్రయత్నిస్తూ రనౌటవగా.. కెప్టెన్ గుల్బుద్దీన్ (31: 33 బంతుల్లో 4x4, 1x6) దూకుడుగా ఆడుతూ వికెట్ చేజార్చుకున్నాడు. కానీ.. క్రీజులో వచ్చినప్పటి నుంచి భారీ షాట్లు ఆడిన రషీద్ ఖాన్, ముజీబ్ ఉర్ రెహ్మాన్ (13: 9 బంతుల్లో 1x4, 1x6)తో కలిసి టీమ్‌ స్కోరుని 200 దాటించి ఔటయ్యాడు. ఆస్ట్రేలియా బౌలర్లలో ఆడమ్ జంపా, పాట్ కమిన్స్ మూడేసి వికెట్లు పడగొట్టగా.. స్టాయినిస్ రెండు, స్టార్క్ ఒక వికెట్ పడగొట్టాడు.